Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για την τροποποίηση του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων

(96/C 125/14)

96/0066 (CNS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι στο άρθρο 2 του κανονισμού (ΕΟΚ) αριθ. 804/68 (1), όπως τροποποιήθηκε τελευταία από τον κανονισμό (ΕΚ) αριθ. 2931/95 (2), προβλέπει ότι η γαλακτοκομική περίοδος αρχίζει την 1η Απριλίου και λήγει στις 31 Μαρτίου του επόμενου έτους 7 ότι η ενδεικτική τιμή του γάλακτος και οι τιμές παρέμβασης του βουτύρου και του αποκορυφωμένου γάλακτος σε σκόνη καθορίζονται, από το 1992, για τις περιόδους που εκτείνονται από την 1η Ιουλίου μέχρι την 30ή Ιουνίου, λαμβανομένου υπόψη του δεσμού που υφίσταται μεταξύ των τιμών αυτών και των τιμών άλλων τομέων, των οποίων η περίοδος καλύπτει το προαναφερθέν χρονικό διάστημα 7 ότι είναι σκόπιμο να διατηρηθεί στο μέλλον ο δεσμός αυτός και, για λόγους συνέπειας, να ευθυγραμμιστεί η γαλακτοκομική περίοδος ως προς την ίδια περίοδο 7 ότι είναι αναγκαίο να τροποποιηθεί κατά συνέπεια η ημερομηνία λήξεως, που προβλέπεται στο άρθρο 3 του εν λόγω κανονισμού, για τον καθορισμό της ενδεικτικής τιμής 7

ότι ορισμένες συμφωνίες που έχουν συναφθεί μεταξύ της Κοινότητας και τρίτων χωρών επιτρέπουν στην Κοινότητα να συμμετάσχει στη διαχείριση ποσοστώσεων γαλακτοκομικών προϊόντων κοινοτικής καταγωγής, τα οποία εισάγονται στις τρίτες χώρες 7 ότι για να χρησιμοποιηθούν πλήρως οι δυνατότητες αυτές, πρέπει να προβλεφθεί μια ειδική διαδικασία για την καθιέρωση καταλλήλων μεθόδων διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 804/68 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Πλήν παρέκκλισης που αποφασίζεται από το Συμβούλιο, μετά από πρόταση της Επιτροπής σύμφωνα με τη διαδικασία ψηφοφορίας που προβλέπεται στο άρθρο 43 παράγραφος 2 της συνθήκης, η γαλακτοκομική περίοδος αρχίζει την 1η Ιουλίου και λήγει στις 30 Ιουνίου του επόμενου έτους για όλα τα προϊόντα που αναφέρονται στο άρθρο 1.»

2. Στο άρθρο 3 η παράγραφος 1 αντικαθίσταται από το ακόλουθο κείμενο:

«1. Κάθε έτος καθορίζεται για την Κοινότητα μία ενδεικτική τιμή για το γάλα.»

3. Στο άρθρο 13 παράγραφος 2 οι όροι «άρθρα 16 και 17» αντικαθίστανται από τους όρους «άρθρα 16, 16α και 17».

4. Προστίθεται το ακόλουθο άρθρο 16α:

«Άρθρο 16α

1. Στην περίπτωση που μία συμφωνία η οποία έχει συναφθεί δυνάμει του άρθρου 228 της συνθήκης προβλέπει τη συνολική ή μερική διαχείριση μιας δασμολογικής ποσόστωσης, η οποία έχει ανοιχθεί από μία τρίτη χώρα για προϊόντα που αναφέρονται στο άρθρο 1, η μέθοδος διαχείρισης που πρέπει να εφαρμόζεται, καθώς και οι σχετικές λεπτομέρειες προσδιορίζονται σύμφωνα με τη διαδικασία που προβλέπεται στο άρθρο 30.

2. Η διαχείριση των προσοστώσεων μπορεί να πραγματοποιηθεί με την εφαρμογή των ακολούθων μεθόδων ή με συνδυασμό των μεθόδων αυτών:

- μέθοδος που βασίζεται στη χρονολογική σειρά υποβολής των αιτήσεων (σύμφωνα με την αρχή της εξυπηρέτησης με προτεραιότητα άφιξης),

- μέθοδος κατανομής κατ' αναλογία των ποσοτήτων που ζητούνται κατά την υποβολή των αιτήσεων (σύμφωνα με τη μέθοδο που καλείται "ταυτόχρονη εξέταση"),

- μέθοδος που στηρίζεται στη θεώρηση των παραδοσιακών εμπορικών ρευμάτων (σύμφωνα με τη μέθοδο "κατά παράδοση/νεοαφιχθέντες").

Μπορούν να καθοριστούν άλλες κατάλληλες μέθοδοι, κυρίως αυτές που εξασφαλίζουν την πλήρη εκμετάλλευση των δυνατοτήτων που παρέχονται από τη σχετική ποσόστωση.

Οι μέθοδοι αυτές πρέπει να αποφεύγουν οιαδήποτε διάκριση μεταξύ των ενδιαφερομένων επιχειρηματίων.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Για το Συμβούλιο

. . .

(1) ΕΕ αριθ. L 147 της 28. 6. 1968, σ. 13.

(2) ΕΕ αριθ. L 307 της 20. 12. 1995, σ. 10.